แนวโน้มหุ้นแกว่งไซต์เวย์
นักวิเคราะห์ฯคาดตลาดหุ้นไทยเช้านี้แกว่งไซต์เวย์ ปัจจัยการเมืองกดดัน-แต่แรงซื้อกองทุนหนุน
16 พ.ย. 2555

นักวิเคราะห์ฯคาดตลาดหุ้นไทยเช้านี้แกว่งไซต์เวย์ ปัจจัยการเมืองกดดัน-แต่แรงซื้อกองทุนหนุน
นายสุรชัย ประมวลเจริญกิจ นักวิเคราะห์หลักทรัพย์ บล.ทรีนิตี้ กล่าวว่า ตลาดหุ้นไทยเช้านี้คาดว่าจะแกว่งไซต์เวย์ เนื่องจากตลาดฯได้มีความกังวลเกี่ยวกับปัจจัยทางการเมือง ที่ทางผู้บัญชาการตำรวจแห่งชาติจะเสนอครม.ในวันอังคารนี้ให้ใช้พรบ.ความมั่นคงฯในการชุมนุมฯในวันที่ 24 พ.ย.นี้ ตรงนี้ทำให้ความเชื่อมั่นในการลงทุนลดลง 
อย่างไรก็ดี จากการที่ตลาดฯได้ปรับตัวลงไปค่อนข้างมากในช่วง 2 วันที่ผ่านมา และการที่มีแรงซื้อจากกองทุนเข้าในช่วงที่ผ่านมา จึงเชื่อว่าแรงซื้อของกองทุนน่าจะช่วยพยุงไม่ให้ตลาดฯปรับตัวลงแรง 
สำหรับตลาดหุ้นอื่นในภูมิภาคเอเชียเช้านี้ก็มีการแกว่งตัวทั้งในแดนบวก-ลบสลับกัน โดยตลาดญี่ปุ่นปรับตัวขึ้น อันเนื่องมาจากความคาดหวังว่าจะมีมาตรการกระตุ้นเศรษฐกิจออกมา แต่โดยรวมแล้วตลาดฯยังให้ความกังวลเกี่ยวกับปัญหา Fiscal Cliff และปัญหาหนี้ในยุโรปที่จะต้องติดตามดูต่อไป  พร้อมให้กรอบการแกว่งไว้ที่ 1,270-1,280 จุด